సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Prithvi Shaw: దురదృష్టం.. ఆసీస్‌తో తొలి టెస్ట్‌కు పృథ్వీ షా దూరం
చీలమండకు బలమైన గాయం కావడంతో తొలి టెస్టుకు పృథ్వీ షా దూరమైనట్టు బీసీసీఐ అధికారికంగా ప్రకటించింది. ఈ మేరకు ట్వీట్ చేసింది.
Samayam Telugu | Updated:
Nov 30, 2018, 12:42PM IST
ఆస్ట్రేలియా గడ్డపై సత్తా చాటడానికి వెళ్లిన భారత యువ బ్యాట్స్‌మన్ పృథ్వీ షాను దురదృష్టం వెంటాడింది. ఫీల్డింగ్ చేస్తుండగా ప్రమాదవశాత్తు కాలికి బలమైన గాయం కావడంతో తొలి టెస్టుకు షా దూరం కావాల్సి వచ్చింది. ప్రస్తుతం ఆస్ట్రేలియా ఎలెవన్ జట్టుతో టీమిండియా ప్రాక్టీస్ మ్యాచ్ ఆడుతోంది. సిడ్నీలో జరుగుతోన్న ఈ మ్యాచ్‌లో రెండో రోజైన శుక్రవారం పృథ్వీ షా .. బౌండరీ లైన్ వద్ద ఫీల్డింగ్ చేస్తూ క్యాచ్ కోసం ప్రయత్నించి పడిపోయాడు. ఈ సమయంలో తన ఎడమ కాలి చీలమండ (యాంకిల్) బెనికింది. లేవలేని పరిస్థితులో ఉన్న పృథ్వీ షాను మెడికల్ టీం మైదానంలో నుంచి తీసుకెళ్లారు.
అయితే చీలమండకు బలమైన గాయం కావడంతో తొలి టెస్టుకు పృథ్వీ షా దూరమైనట్టు బీసీసీఐ అధికారికంగా ప్రకటించింది. ఈ మేరకు ట్వీట్ చేసింది. షా ఎడమ కాలికి స్కాన్ చేయడానికి హాస్పటల్‌కు తరలించామని, చీలమండకు బలమైన గాయం కావడంతో తొలి టెస్టుకు ఆడటం వీలుపడదని బీసీసీఐ స్పష్టం చేసింది. స్వదేశంలో వెస్టిండీస్‌తో జరిగిన టెస్టు సిరీస్‌తో ఆరంగేట్రం చేసిన పృథ్వీ షా.. తొలి టెస్టులోనే సెంచరీ బాది సత్తా చాటాడు. ఇప్పుడు విదేశీ గడ్డపై అవకాశం వచ్చినా దురదృష్టవశాత్తు తొలి టెస్టుకు దూరమయ్యాడు. షా వీలైనంత త్వరగా కోలుకుని రెండో టెస్టుకి అందుబాటులోకి వస్తే జట్టుకు ఎంతో మేలవుతుంది.
UPDATE - Prithvi Shaw ruled out of First Test against Australia in Adelaide. https://t.co/bOB8e6Ijrv
&mdash; BCCI (@BCCI) 1543553895000
ఇదిలా ఉంటే, ప్రస్తుతం సిడ్నీ క్రికెట్ గ్రౌండ్‌లో ఆస్ట్రేలియా ఎలెవన్‌తో జరుగుతోన్న మ్యాచ్‌లో తొలుత బ్యాటింగ్ చేసిన భారత్ తొలి ఇన్నింగ్స్‌లో 358 పరుగులకు ఆలౌటైంది. ఓపెనర్ పృథ్వీ షా 66 పరుగులు చేశాడు. ఛటేశ్వర పుజారా(54), విరాట్ కోహ్లీ(64), ఆజింక్య రహానే(56 రిటౌర్డ్ హర్ట్), హనుమ విహారి(53), రోహిత్ శర్మ(40) రాణించారు. ఆస్ట్రేలియా ఎలెవన్ కూడా దీటుగా ఆడుతోంది. ప్రస్తుతానికి 6 వికెట్లు కోల్పోయి 304 పరుగులు చేసింది. కాగా.. ఆస్ట్రేలియా, భారత్ జట్ల మధ్య తొలి టెస్ట్ డిసెంబర్ 6 నుంచి అడిలైడ్‌లో తొలి టెస్ట్ ప్రారంభం కానుంది.